Ses dood, twee beseer toe motor rolFoto: ER24 Russel Meiring, woordvoerder van ER24, het gesê paramedici het die wrak van die voertuig langs die pad teen ŉ boom gevind. Die liggame van die insittendes het buite die voertuig gelê nadat hulle tydens die ongeluk uit die voertuig geslinger is. “Twee meisies en ŉ seun, tussen die ouderdomme van 4 en 10, het buite die voertuig gelê en het reeds aan veelvuldige beserings beswyk,” het Meiring gesê. “Twee volwassenes se liggame het ook buite die voertuig gelê, saam met drie ander passasiers met ernstige beserings.” Volgens Meiring is die beseerdes deur twee verskillende ambulansdienste na die Kgapane-hospitaal gehaas, maar een vrou is op pad na die hospitaal dood. Dit is nie duidelik wat die oorsaak van die ongeluk was nie en die polisie stel ondersoek in.